CELEX: 32012D0203
Language: da
Date: 2012-04-19 00:00:00
Title: 2012/203/EU: Kommissionens gennemførelsesafgørelse af 19. april 2012 om ændring af bilag I til beslutning 2006/766/EF for så vidt angår oplysningerne om Chile i listen over tredjelande, hvorfra import til konsum af levende, kølede, frosne eller forarbejdede toskallede bløddyr, pighuder, sækdyr og havsnegle er tilladt (meddelt under nummer C(2012) 2446)  EØS-relevant tekst

21.4.2012   
            
            
               DA
            
            
               Den Europæiske Unions Tidende
            
            
               L 109/24
            
         KOMMISSIONENS GENNEMFØRELSESAFGØRELSE
   af 19. april 2012
   om ændring af bilag I til beslutning 2006/766/EF for så vidt angår oplysningerne om Chile i listen over tredjelande, hvorfra import til konsum af levende, kølede, frosne eller forarbejdede toskallede bløddyr, pighuder, sækdyr og havsnegle er tilladt
   (meddelt under nummer C(2012) 2446)
   (EØS-relevant tekst)
   (2012/203/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 854/2004 af 29. april 2004 om særlige bestemmelser for tilrettelæggelsen af den offentlige kontrol af animalske produkter til konsum (1), særlig artikel 11, stk. 1, og
   ud fra følgende betragtninger:
   
               (1)
            
            
               I henhold til forordning (EF) nr. 854/2004 må animalske produkter kun importeres fra et tredjeland eller en del af et tredjeland, som er opført på en liste, der er udarbejdet i overensstemmelse med nævnte forordning.
            
         
               (2)
            
            
               Det fastsættes også i forordning (EF) nr. 854/2004, at der ved udarbejdelse og ajourføring af sådanne lister skal tages hensyn til EU's kontroller i tredjelande og garantierne givet af tredjelandenes kompetente myndigheder for så vidt angår opfyldelse af EU's foder- og fødevarelovgivning og dyresundhedsbestemmelserne i Europa-Parlamentets og Rådets forordning (EF) nr. 882/2004 af 29. april 2004 om offentlig kontrol med henblik på verifikation af, at foderstof- og fødevarelovgivningen samt dyresundheds- og dyrevelfærdsbestemmelserne overholdes (2).
            
         
               (3)
            
            
               Ved Kommissionens beslutning 2006/766/EF af 6. november 2006 om lister over tredjelande og områder, hvorfra det er tilladt at importere toskallede bløddyr, pighuder, sækdyr, havsnegle og fiskevarer (3), er der fastsat lister over tredjelande, der opfylder betingelserne i forordning (EF) nr. 854/2004, og som derfor er i stand til at garantere, at eksport til Unionen af sådanne produkter opfylder de sundheds- og hygiejnebetingelser, der er fastsat i EU-lovgivningen til beskyttelse af forbrugernes sundhed. Nævnte beslutnings bilag I indeholder en liste over tredjelande, hvorfra import til konsum af levende, kølede, frosne eller forarbejdede toskallede bløddyr, pighuder, sækdyr og havsnegle er tilladt. Listen indeholder desuden oplysninger om restriktioner vedrørende sådan import fra bestemte tredjelande.
            
         
               (4)
            
            
               Chile er for øjeblikket opført i listen i bilag I til beslutning 2006/766/EF som et tredjeland, hvorfra import til konsum af toskallede bløddyr, pighuder, sækdyr og havsnegle er tilladt, men en sådan importtilladelse gælder kun frosne eller forarbejdede toskallede bløddyr, pighuder, sækdyr og havsnegle samt visse kølede Pectinidae, hvorfra organerne er fjernet.
            
         
               (5)
            
            
               Kommissionen aflagde kontrolbesøg i Chile fra den 26. april til den 6. maj 2010 for at evaluere det eksisterende kontrolsystem for produktion af toskallede bløddyr, der er bestemt til eksport til Unionen. Resultatet af kontrolbesøget og de garantier, som den kompetente myndighed i Chile har givet, viser, at de bestemmelser, der i Chile er gældende for levende toskallede bløddyr, pighuder, sækdyr og havsnegle, der er bestemt til eksport til Unionen, er ligestillede med dem, der er fastsat i den relevante EU-lovgivning. Restriktionerne vedrørende import til Unionen af toskallede bløddyr, pighuder, sækdyr og havsnegle fra Chile bør derfor ikke længere anvendes.
            
         
               (6)
            
            
               Beslutning 2006/766/EF bør derfor ændres i overensstemmelse hermed.
            
         
               (7)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE AFGØRELSE:
   Artikel 1
   I bilag I til beslutning 2006/766/EF affattes oplysningerne om Chile således:
   
      
                  »CL
               
               
                  CHILE«
               
               
                   
               
            
   Artikel 2
   Denne afgørelse er rettet til medlemsstaterne.
   
      Udfærdiget i Bruxelles, den 19. april 2012.
      
         
            På Kommissionens vegne
         
         John DALLI
         
            Medlem af Kommissionen
         
      
   
   
      (1)  EUT L 139 af 30.4.2004, s. 206.
   
      (2)  EUT L 165 af 30.4.2004, s. 1.
   
      (3)  EUT L 320 af 18.11.2006, s. 53.